b'\n_START_ARTICLE_\nPepelnati \xc5\xa1truklji\n_START_SECTION_\nObnova\n_START_PARAGRAPH_\nV Be\xc4\x8dah je \xc5\xbeivela \xc5\xbeena, ki je imela troje otrok, dva fanta in eno deklico. Umazani in trudni otroci so se vsak ve\xc4\x8der posedli okoli ognji\xc5\xa1\xc4\x8da in pogledali v lonec, v katerem je bila vedno polenta in mleko. Kmalu so se otroci naveli\xc4\x8dali iste hrane. Mama je bila \xc5\xbealostna in ni vedela, kaj naj pripravi za ve\xc4\x8derjo. Ko je nekega dne grabila listje v Jezerih, jo je videla lisica in jo vpra\xc5\xa1ala, kaj je narobe. \xc5\xbdena ji je potarnala, da otroci no\xc4\x8dejo ve\xc4\x8d jesti hrane, ki jo skuha. Lisica je \xc5\xbeeno potola\xc5\xbeila in ji obljubila, da bo naslednji dan skuhala kosilo za njene otroke. Pri\xc5\xa1el je naslednji dan in lisica je za otroke pripravila pepelnate \xc5\xa1truklje. Zve\xc4\x8der, ko je lisica zasli\xc5\xa1ala zvok ve\xc4\x8dernice, je pripravljeno ve\xc4\x8derjo odnesla otrokom. Pepelnati \xc5\xa1truklji otrokom niso bili v\xc5\xa1e\xc4\x8d, zato so za\xc4\x8deli pljuvati in jokati. Lisica je z nasme\xc5\xa1kom na ustih vpra\xc5\xa1ala, katero hrano imate otroci raj\xc5\xa1i, mojo ali mamino. Vsi so odgovorili, da veliko raj\xc5\xa1i jedo jed, ki jo pripravi mama. Otroci niso nikoli ve\xc4\x8d godrnjali in so vsak dan pojedli, kar jim je mama skuhala. Od takrat naprej pa so otroci rasli mo\xc4\x8dni in zdravi.\n_START_SECTION_\nInterpretacija\n_START_PARAGRAPH_\nPravljica Pepelnati \xc5\xa1truklji je namenjena predvsem otrokom. V njej najdemo veliko pravlji\xc4\x8dnih simbolov. \xc5\xbde na za\xc4\x8detku se pojavi pravlji\xc4\x8dno \xc5\xa1tevilo 3, ki predstavlja \xc5\xa1tevilo otrok v du\xc5\xbeini. Pravlji\xc4\x8dni motiv se ka\xc5\xbee tudi v hrani, saj ima dru\xc5\xbeina na jedilniku vsak dan isto hrano (mleko in polento). Pravlji\xc4\x8dni simbol predstavlja tudi lisica, ki lahko govori in je predstavljena, kot dobra in pametna, ne pa kot zvita \xc5\xbeival. Mislim, da lahko med pravlji\xc4\x8dne stvari \xc5\xa1tejemo tudi pepelnate \xc5\xa1truklje, katerih se v realnem \xc5\xbeivljenju ne da narediti. Pravljica Pepelnati \xc5\xa1truklji pa ni posebna le v pravlji\xc4\x8dnih lastnostih, ampak tudi v bene\xc5\xa1kem dialogu, ki je tvorjen skozi celotno vsebino. Seveda pa ni pravlji\xc4\x8den samo za\xc4\x8detek, ampak tudi konec, kar je \xc5\xa1e ena izmed mnogih zna\xc4\x8dilnosti pravljic.\n_START_SECTION_\nKraj\n_START_PARAGRAPH_\nPravljica se odvija v vasi Be\xc4\x8da. Kraj dogajanja je na za\xc4\x8detku postavljen v hi\xc5\xa1o starej\xc5\xa1e \xc5\xbeene in njenih treh otrok, v nadaljevanju pa preide tudi na travnik, na katerem \xc5\xbeena grabi listje. Na koncu pravljice pa se kraj dogajanja zopet prestavi v za\xc4\x8detni polo\xc5\xbeaj.\n_START_SECTION_\n\xc4\x8cas\n_START_PARAGRAPH_\nKnji\xc5\xbeevno dogajanje v besedilu je predstavljeno v nekaj dneh. V \xc5\xa1ir\xc5\xa1em obdobju, pa bi ga uvrstil v \xc4\x8das jeseni, saj listje, ki ga je grabila \xc5\xbeena odpada jeseni.'